Michael Jackson

Michael Joseph Jackson (29 August 1958 - 25 June 2009) American ke ek pop musician rahaa. 40 saal se jaada ke career me, uske safalta America me jaati ke deewar ke tuurris aur dunia bhar me mashuur bhais. Uu gaana, stage pe performance, aur fashion ke khaatir mashuur rahaa. Uu street naach ke moves, jaise "moonwa;k", "robot" aur "anti0gravity lean" ke mashuur karis rahaa. Uske sab time ke sab barra entertainer maana jaae hae. 

Michael, Jackson palwaar ke 8th bachchaa rahaa, aur uu public me pahila dafe 1964 me, jab uu chhe saal ke rahaa, gaae ke surru karis rahaa. 1968 me Motown ke saathe sign kare ke baad, the Jackson 5 jisme uu lead gaayak rahaa, dunia bhar me safaltaa paais. Jackson apne se star banaa jab uu 1979 me aapan 5th albim "Off th Wall" ke release karis rahaa. Iske baad, 1982 me uu "THriller" ke release karis, jon sab time ke sab se jaada bike waala album rahaa, aur uu au jaada mashuur bhais.

1980s ke akhri saal se, Jackson vivaad (controversy) aur speculation ke jan hoe gais, uske badalte ruup, sambandh, chaal aur rahan-sahan ke kaaran. 1993 me Jackson ke ek larrka ke 1993 me secually abuse kare ke arop lagaawa gais rahaa. 2005 me, Jackson pe ek aur bachchaa ke abuse kare khaatir mukadmaa karaa gia srahaa lekin uske bekasuur paawa gais rahaa. 2009 me jab uu ek comback concert ke khaatir taiyaari karat rahaa, tab uske drug ke overdose se maut hoe gais rahaa.

Jackson ke sab time ke sab se jaada record beche waala jan maana jaae hae, aur uu 500 million record ke bechis hae.}} Uske 13 "Billboard" hot 100 number-one singles rahaa aur uu pahila artist hae jon ek top-ten single ke paanch different decade me produce karis hae. Jackson ke Rock and Roll Hall of Fame me dui dafe induct karaa gais rahaa, aur National Rythm and Blues Hall of Fame, Vocal Group Hall of Fame, the Songwriters hall of Fame aur Dance Hall of Fame me bhi. Uske 12 Grammy Awards, Grammy Legend Award, Grammy Lifetime Achievement Award, 26 American Music Awards, 6 Brit Awards, 12 World Music Awards, Bambi Award aur tiin Presidential honours mila rahaa. 1992 me JacksonHeal th World Foundation ke suruu karis rahaa jisme uu $600 million daan diis rahaa. 2024 me uske aadha music catalogue ke Sony ke $600 million me becha gais rahaa.

Jindagi aur kaam
Bachpan aur Jackson 5 (1958-1975)
Michael Joseph JacksonCounty of Los Angeles Department of Health Services (2009). Michael Jackson death certificate. ke janam  Gary, Indiana me, 29 August 1958 me bhais rahaa. Uu Jackson palwaar me, 10 larrkan me se 8th rahaa. Ii working-class African-American palwaar,  dui-bedroom waala ghar me, Jackson Street merahat rahin. Uske maiyaa, Katherine Esther Jackson (saadi se pahile ke naam; Scruse), clarinet, cello, aur piano bajaawat rahin, aur  country-and-western performer bane maangat rahii, aur Sears me  part-time kaam karat rahii. Uu ek Jehovah's Witness rahii. Jackson ke pitaji, Joseph Walter "Joe" Jackson, pahile boxer, crane operator US Steel me, ek local rhythm and blues band,  the Falcons ke guitarist rahaa Joe ke great-grandfather, July "Jack" Gale, ek US Army scout rahaa; palwaar me ii bataawa jaawat rahaa ki uu  Native American medicine man rahaa. Michael tiin bahini log ke saathe barraa bhais rahaa (Rebbie, La Toya, aur Janet) aur paanch bhaiyaa (Jackie, Tito, Jermaine, Marlon, aur Randy). Ek 6th bhaiyaar, Marlon ke twin Brandon, paida hoe ke baad mar gais rahaa.

 References 

 Duusra websites 

 Official site of Michael Jackson
 Michael Jackson at the Internet Movie Database

vibhag:J
vibhag:United States ke log‎
vibhag:Musicians